Καταδρομική επίθεση σημειώθηκε τα ξημερώματα σε ιερό ναό που βρίσκεται στη συμβολή των οδών Μπουμπουλίνας και Μετσόβου, στο κέντρο της Αθήνας.

Ομάδα ατόμων πέταξε μπογιές στον ιερό ναό και μετά τράπηκε σε φυγή, ενώ αργότερα οι δράστες έκαναν σχετική ανάρτηση σε γνωστή ιστοσελίδα του αντιεξουσιαστικού χώρου.

Στην ανάρτησή τους αναφέρουν ότι επιτέθηκαν σε έναν από τους «κύριους πυλώνες διατήρησης του πατριαρχικού κράτους» δίνοντας με αυτόν τον τρόπο την απάντησή τους στις επιχειρήσεις της αστυνομίας εναντίον των καταλήψεων σε Εξάρχεια και Κουκάκι».

Στην ίδια ανάρτηση σημειώνουν ότι η νέα επίθεση έρχεται μετά την αθωωτική απόφαση που βγήκε χθες για τον μητροπολίτη Αμβρόσιο, ο οποίος κατηγορείτο για δημόσια υποκίνηση βίας ή μίσους μετά από άρθρο του για τους ομοφυλόφιλους.